Luettelo Osmanien valtakunnan sulttaaneista

Tämä on luettelo Osmanien valtakunnan sulttaaneista (). Luettelo alkaa Osmanivaltion perustajasta Osman I:stä, joka perusti valtakunnan vuonna 1299, ja loppuu viimeiseen islamin kalifiin Abdul Mejid II:een.Lapidus 2022, s. 332-333 == Historiaa == Osmanien valtakunnan nimi viittaa Osmanin dynastiaan, joka puolestaan on saanut nimensä dynastian perustajasta, Osman I:stä, joka perusti sekä dynastian että valtakunnan vuoden 1300 tienoilla. Osmanin isä Ertuğrul oli kuitenkin perustanut pienen ruhtinaskunnan Söğütin kaupungin ympärillä, mistä valtakunta lähti kasvamaan. Sulttaanit hallitsivat valtakuntaansa katkeamatta hieman yli 600 vuotta. Poikkeuksena tähän oli interregnum vuosina 1402–1413, jolloin Timur voitti Bayezid I:n Ankaran taistelussa, otti tämän vangikseen, ja Osmanien valtakunta ajautui sisäiseen kaaokseen, kunnes Mehmed I nousi hallitsijaksi. Turkin parlamentti lakkautti sulttaanikunnan 1. marraskuuta 1922. Viimeinen sulttaani Mehmed VI pakeni maasta 17. marraskuuta. Osmanien kalifaatti lakkautettiin 3. maaliskuuta 1924, ja kalifin titteliä käyttänyt Abdul Mejid II pakeni maasta seuraavana päivänä. == Vallanperimys == Valta ei periytynyt suoraan isältä vanhimmalle pojalle, vaan sulttaani valitsi pojistaan sen, jonka katsoi olevan kaikista pätevin. Kruununprinssi harjoitteli hallitsijan vastuuta toimimalla sulttaanin nimittämänä kuvernöörinä jollakin tietyllä alueella. Tästä tavasta luovuttiin myöhemmin. Mehmed II antoi määräyksen, jonka mukaan uudella sulttaanilla oli valta teloituttaa potentiaaliset vallantavoittelijat (mm. veljensä), jotka saattoivat aloittaa kapinan uutta sulttaania vastaan. Tämän tavoitteena oli estää uusi interregnum, ja Koraania tulkittiin siten, että valtakunnan rauhanomainen elo on tärkeämpi kuin yksittäisen ihmisen henki. Yleisin teloitustapa oli kuristaminen jousen jänteellä, koska kuninkaallisen veren vuodattaminen oli tabu. Mehmed III:n noustua valtaan hän teloitutti 19 veljeään, mutta sittemmin osa sulttaaneista lakkasi lähettämästä poikiaan kuvernööreiksi, vaan pitivät näitä pääkaupungissa tiukan valvonnan alla ns. häkeissä. Ainoastaan sulttaanin asema oli perinnöllinen hallitsijasuvun sisällä, ja kaikkien muiden hallinnon tehtävissä työskentelevien sukulaisten tuli ansaita paikkansa. == Tittelit ja valta == Sulttaanilla oli runsaasti titteleitä aikakaudesta riippuen. Ensimmäinen sulttaanin titteliä käyttänyt hallitsija oli Murad I. Käytetyin titteli kuitenkin lienee padişah, joka lainattiin persian kielestä ja tarkoittaa ”šaahien šaahia”. Vuonna 1517 Osmanien valtakunta valloitti Egyptin, jonka kalifi vietiin Istanbuliin. Myöhemmin sulttaani Selim I otti kalifin tittelin itselleen. Selim otti itselleen myös tittelin kahden pyhän moskeijan suojelija. Virallisesti sulttaanilla oli absoluuttinen valta kaikkialla valtakunnassaan, mutta käytännössä valtakunnan eri alueille myönnettiin autonomia toimivan paikallishallinnon järjestämiseksi etenkin Balkanilla. Sulttaanin valtaa pyrittiin rajoittamaan 1800-luvulla perustuslain avulla. Sulttaani Abd-ul- Hamid II yritti olla perustuslaillinen hallitsija, kunnes muutti mielensä. Nuorturkkilaiset ajoivat perustuslaillisuutta ja aloittivat vuonna 1908 kapinan, jonka päätteeksi perustuslaki otettiin käyttöön. ==Luettelo sulttaaneista== Järjestys Sulttaani Valtakausi alkoi Valtakausi loppui Kuninkaallinen sinetti Perhesuhde 1 Osman I 1299 1324 Ertuğrulin poika 2 Orhan I 1324 1362 Orhan I Osman I:n poika 3 Murad I 1362 15. kesäkuuta 1389 Orhanin poika 4 Bayezid I 15. kesäkuuta 1389 20. heinäkuuta 1402 Bayezid I Murad I:n poika Interregnum 20\. heinäkuuta 1402 – 5. heinäkuuta 1413 Hajaannuskausi, jolloin valtakunnalla ei ollut kiistatonta hallitsijaa. 5 Mehmed I 5. heinäkuuta 1413 26. toukokuuta 1421 Mehmed I Bayezid I:n poika 6 Murad II 25. kesäkuuta 1421 1444 Murad II Mehmed I:n poika 7 Mehmed II 1444 1446 Mehmed II Murad II:n poika 8 Murad II (toinen valtakausi) 1446 3. helmikuuta 1451 Murad II Mehmed I:n poika 9 Mehmed II 3. helmikuuta 1451 3. toukokuuta 1481 Mehmed II Murad II:n poika 10 Bayezid II 19. toukokuuta 1481 25. huhtikuuta 1512 Bayezid II Mehmed II:n poika 11 Selim I 25. huhtikuuta 1512 21. syyskuuta 1520 Selim I Bayezid II:n poika 12 Suleiman I Suuri 30. syyskuuta 1520 6. tai 7 . syyskuuta 1566 Selim I:n poika 13 Selim II 29. syyskuuta 1566 21. joulukuuta 1574 Selim II Suleiman I:n poika 14 Murat III 22. joulukuuta 1574 16. tammikuuta 1595 Murad III Selim II:n poika 15 Mehmed III 27. tammikuuta 1595 20. tai 21. joulukuuta 1603 Mehmed III Murat III:n poika 16 Ahmed I 21. joulukuuta 1603 22. marraskuuta 1617 Ahmed I Mehmed III:n poika 16 Mustafa I 22. marraskuuta 1617 26. helmikuuta 1618 Mustafa I Mehmed III:n poika 17 Osman II 26. helmikuuta 1618 19. toukokuuta 1622 Osman II Ahmed I:n poika 18 Mustafa I 20. toukokuuta 1622 10. syyskuuta 1623 Mustafa I Osman II:n veljenpoika 19 Murat IV 10. syyskuuta 1623 8. tai 9. helmikuuta 1640 Ahmed I:n poika 20 Ibrahim I 9. helmikuuta 1640 8. elokuuta 1648 Ibrahim Ahmed I:n poika 21 Mehmed IV 8. elokuuta 1648 8. marraskuuta 1687 Mehmed IV Ibrahimin poika 22 Suleiman II 8. marraskuuta 1687 22. kesäkuuta 1691 Suleiman II Ibrahimin poika 23 Ahmed II 22. kesäkuuta 1691 6. helmikuuta 1695 Ahmed II Ibrahimin poika 24 Mustafa II 6. helmikuuta 1695 22. elokuuta 1703 Mustafa II Mehmed IV:n poika 25 Ahmed III 22. elokuuta 1703 1. tai 2. lokakuuta 1730 Ahmed III Mehmed IV:n poika 26 Mahmud I 2. lokakuuta 1730 13. joulukuuta 1754 Mahmud I Mustafa II:n poika 27 Osman III 13. joulukuuta 1754 29. tai 30. lokakuuta 1757 Osman III Mustafa II:n poika 28 Mustafa III 30. lokakuuta 1757 21. tammikuuta 1774 Mustafa III Ahmed III:n poika 29 Abd-ul-Hamid I 21. tammikuuta 1774 6. tai 7. huhtikuuta 1789 Abdülhamid I Ahmed III:n poika 30 Selim III 7. huhtikuuta 1789 29. toukokuuta 1807 Selim III Mustafa III 31 Mustafa IV 29. toukokuuta 1807 28. heinäkuuta 1808 Mustafa IV Abd-ul-Hamid I:n poika 32 Mahmud II 28. heinäkuuta 1808 1. heinäkuuta 1839 Mahmud II Abd-ul- Hamid I:n poika 33 Abd-ul-Mejid 1. heinäkuuta 1839 25. kesäkuuta 1861 Mahmud II:n poika 34 Abd-ul-Aziz 25. kesäkuuta 1861 30. toukokuuta 1876 Abdülaziz Mahmud II:n poika 35 Murat V 30. toukokuuta 1876 31. elokuuta 1876 Murat V Abd-ul-Mejidin poika 36 Abd-ul-Hamid II 31. elokuuta 1876 27. huhtikuuta 1909 Abdülhamid II Abd-ul-Mejidin poika 37 Mehmed V 27. huhtikuuta 1909 3. heinäkuuta 1918 Mehmed V Abd-ul-Mejidin poika 38 Mehmed VI 4. heinäkuuta 1918 1. marraskuuta 1922 Mehmed VI Abd-ul-Mejidin poika Tasavaltainen kalifaatti Tasavaltainen kalifaatti Tasavaltainen kalifaatti Tasavaltainen kalifaatti Tasavaltainen kalifaatti Tasavaltainen kalifaatti Tasavaltainen kalifaatti 39 (1) Abdul-ul-Mejid II 18. marraskuuta 1922 3. maaliskuuta 1924 Abd-ul-Azizin poika Lähde: == Katso myös == * Ertuğrul Osman, Şehzade, viimeinen hallinneen sulttaanin poika ja Osmanli-suvun päämies vuoteen 2009. == Lähteet == * === Viitteet === * Osmanien sulttaanit